‘અરે, પહેલે જ દિવસે તમને જ્યારે પેલા ભાઈ ગાડીમાં લાવ્યા ત્યારે એ તમારી ગાડીની પાછળ પાછળ દોડતો જ આવ્યો હતો. હું એને ઉપર લઈ ગઈ હતી અને દૂધ અને બ્રેડના કટકા પણ ધર્યા પણ એણે તો તરત જ મોં ફેરવી લીધું….’ કાકીને બોલતાં જ અટકાવી કાકાએ કહ્યું, ‘આ મૂક પ્રાણીની લાગણી માનવીની લાગણી કે માનવતા કરતાં ઘણે અંશે વધુ ઉદાત્ત હોય છે, એ તો તમને સમજાય છે ને ? ત્યારે જાતે નીચે જઈ, એ જ્યાં બેઠો હોય ત્યાં જ જઈને, પંપાળીને એને દૂધ અને બ્રેડ જ ધરવાં જોઈએ, આખરે એ મારે મન સ્વજનથીયે વિશેષ છે એ તો હવે તમને સમજાયું ને ?’